Module
Contents
Index 🔎︎
bookmark_value>

# Legge til tekst

Det er flere typer tekst du kan legge til på tegninger eller i presentasjoner:

- Tekst i et skrivefelt

- Tekst som automatisk skalerer slik at den fyller hele ramma.

- Tekst som blir lagt til et objekt ved å dobbeltklikke det

- Tekst som er kopiert fra et Writer-dokument

- Tekst som er satt inn fra et tekst- eller HTML-dokument

## Legge til et skrivefelt

1. Trykk på knappen Tekst, og flytt pekeren dit du vil skrive inn i skrivefeltet.

2. Dra et skrivefelt til den størrelsen du vil ha i dokumentet.

3. Skriv eller lim inn teksten i skrivefeltet.

Dobbeltklikk på teksten for å redigere den eller de tilhørende egenskapene, som størrelse og farge. Trykk på kantlinja til skrivefeltet for å redigere objektegenskapene, som for eksempel kantfarge eller plassering foran eller bak andre objekter.

## Tilpasse tekst i rammer

1. Lag et skrivefelt som beskrevet i stegene over.

2. Med tekstobjektet valgt, velger du Format → Tekst. Dialogvinduet Tekst åpnes.

3. I fanen Tekst fjerner du krysset for Tilpass høyden til teksten, og kryss deretter av for Tilpass til ramme. Trykk OK.

4. Du kan nå endre størrelsen på skrivefeltet for å endre størrelsen og formen på teksttegnene.

## Tekst knyttet til bilder

Du kan legge tekst til et bilde etter at du har dobbeltklikket på bildet.

Bruk innstillingene i Format → Tekst til å velge hvor teksten skal plasseres.

1. Trykk på pila ved siden av ikonet Snakkebobler for å åpne verktøylinja for snakkebobler.

2. Velg en snakkeboble og flytt musepekeren dit du vil at snakkebobla skal starte.

3. Dra for å tegne opp snakkebobla.

4. Skriv inn teksten.

## Kopiere tekst

1. Velg tekst i Writer-dokumentet.

2. Kopier teksten til utklippstavla (Rediger → Kopier).

3. Trykk på siden eller lysbildet der du vil lime inn teksten.

4. Lim inn teksten med Rediger → Lim inn, eller Rediger – Lim inn utvalg.

   Ved å bruke Lim inn utvalg kan du angi tekstformatet som skal settes inn. Avhengig av formatet kan du også kopiere ulike tekstegenskaper.

## Importere tekst

1. Trykk på siden eller lysbildet der du vil importere teksten.

2. Velg Sett inn → Fil.

3. Velg en tekstfil (*.txt) eller en HTML-fil, og trykk Sett inn. Dialogvinduet Sett inn tekst åpnes. Trykk OK for å sette inn teksten.

Lignende emner

Innsetting, redigering og lenking av tekstrammer